Поездда бала тапкан

	Әлеге хәл 15 февральдә Анапа – Мәскәү поездында булган. Юлда поезд пассажиры кыз бала тапкан. Бала көтүче ханым поездга ире һәм кызы белән Краснодарда утырган. Кинәт үзендә хәлсезлек сизеп, ул бу хакта поезддагы озата баручыга хәбәр итә. Ашыгыч ярдәм машинасын Курск станциясенә чакырталар.	 Әмма анда кадәр әле бер сәгатьлек юл көткән була. Ә ул арада йөкле хатын-кызны бала табарга әзерли башлыйлар: су кайнатыла, чиста урын-җир, перчатка әзерләнә. Бәхеткә, поездда пассажирлар арасында медицина хезмәткәре  – күп еллар элек операция шәфкать туташы булып эшләгән, хәзер санэпидемстанциядә хезмәт куючы да табыла. Ул бар булган белемен искә төшереп, бала табучы хатын-кызга ярдәм итә ала. Бала исән-сау дөньяга килә. Станциягә кадәр аны җәймә һәм юрганга төреп, җылыталар.

Станциядә әни кеше һәм нарасыен табиблар каршы ала.
  
	---	
Интертат.ру

	№ --- | 19.02.2016	


